**המכללה לביטחון לאומי**

**מחזור מ''ז 2019-2020**

**הנדון: פרויקט גמר מחקרי – סיכום התייעצות**

**כללי**

1. בתאריך 5 בספטמבר התקיימה התייעצות בנושא פרויקט הגמר במחזור מ"ז במב"ל בראשות הח"מ.
2. נכחו בהתיעצות: פרופ' יוסי בן ארצי, ד"ר דורון נבות, ד"ר רום לירז, סא"ל מתן אור והח"מ.

**סיכום אופרטיבי**

1. ברירת המחדל לעבודות הגמר תהיה עבודה בקבוצות של **עד שלושה משתתפים**. החריגים יהיו משתתפים אשר יבחרו (ויאושר להם) לעשות תיזה; המשתתפים הבינ"ל, אשר יוכלו לבחור לעשות עבודה קבוצתית או אישית; וכן מספר קטן של יוצאים מן הכלל מקרב המשתתפים הישראלים אשר יאושר להם לכתוב עבודה אישית.
2. הגישה לכתיבת עבודת הגמר המחקרית תהיה **גישה רב תחומית**. תוצג למשתתפים ההנמקה לגישה זו והיא, שאחת המיומנויות הנדרשות לבכירים הינה עבודה משותפת.
3. ב- **6 באוקטובר** תוצג במליאה **רשימת נושאים אפשריים** לעבודות הגמר. עמירם יקירה ירכז רשימת נושאים אפשריים מקרב הארגונים השונים. כמו כן, הסגל יציע נושאים רלבנטים. למשתתפים תינתן גם כן האפשרות להציע נושאים אשר יאושרו ע"י הסגל כמתאימים להיכלל ברשימת הנושאים לבחירה.
4. לכל נושא יהיה **מדריך אחראי** (כלומר, כל מדריך יהיה אחראי על מספר נושאים).
5. לאחר הצגת הנושאים במליאה יתבקשו המשתתפים לציין שלוש העדפות לנושאים מתוך הרשימה שתוצג. ציוות הקבוצות יעשה ע"י הסגל, כאשר העקרון המנחה הוא שכל אחד מחברי הקבוצה יהיה מדיסציפלינה שונה (ככלל, אין חשיבות לארגונים כל עוד כל משתתף הינו מדיסציפלינה שונה). הציוותים יוצגו לכיתה ב- **28 באוקטובר**.
6. לכל קבוצה יוצמד **מנחה אקדמי** מלווה, ובמידת הצורך גם מנחה ארגוני. המנחה האקדמי יהיה מתחום הרלבנטי למחקר, ותפקידו יהיה ללוות את הקבוצה ולקבוע את הציון הסופי למשתתפי הקבוצה (האם נרצה להתייחס לתרומה לציון שלא ע"H המנחה?). המנחים יבחרו, ככלל, מסגל המכללות, מגופים אקדמיים שונים וממומחי תוכן בעלי זיקה לאקדמיה. באחריות פרופ' בן ארצי וד"ר דורון נבות להתאים מנחים אשר יהיו מחויבים להיות זמינים למתן משובים בזמן סביר לקבוצה. בהיעדר מנחה זמין תוך כדי תהליך הכתיבה, יפנו המשתתפים לד"ר נבות.
7. ככלל, העבודות לא תהיינה מסווגות.
8. ב- 6 באוקטובר ד"ר דורון נבות יציג למליאה את העקרונות לכתיבה אקדמית (מציעה להכניס פה התייחסות לחוברת של אורנה לאחר שדורון עבר עליה)
9. הכותבים ידרשו לנסח **שאלת מחקר** או סוגיה שתשמש נקודת מוצא לעבודה במסגרת הנושא שיוגדר, ותנחה את כיוון החקירה או הבדיקה שתבוצע במהלכה. המנחה האקדמי בלבד יהיה הגורם שיאשר את שאלת המחקר.
10. הקבוצה תגיש **תכנית מחקר** לאישור המנחה האקדמי, אשר תכלול: הגדרת הנושא, מטרת העבודה, רקע תיאורטי, שאלת/ות המחקר, שיטת המחקר, ומקורות אפשריים בעברית ובאנגלית. ההצעה תוגש למדריך האחראי על הנושא (בהיקף של 4-5 עמודים בכתב דיויד 12, רווח שורה וחצי לכל היותר) לפני הסימולציה המדינית-בטחונית, לאחר אישור המנחה כאמור. (האם זה אכן הסדר הנכון של הדברים?)
11. המשתתפים יגדירו לכל אחד מחברי הקבוצה תרומה מובחנת בעבודה על מנת שתהיה אפשרות עקרונית למתן ציון דיפרנציאלי.
12. לאחר אישור המנחה האקדמי, המדריך האחראי יעביר את תכניות המחקר לאישור **ועדת פרויקט הגמר** באופן אלקטרוני. הוועדה, בראשות מפקד המכללות, המד"רית (אשר תרכז את עבודות הגמר מטעם המב"ל), פרופ' יוסי בן ארצי וד"ר דורון נבות תתכנס לדיון, בהשתתפות המדריך האחראי בכל פעם, על כלל ההצעות. ועדת הפג"ם תעביר, במידת הצורך, המלצות לא מחייבות למנחה האקדמי לשינויים בתכנית המחקר.
13. לאחר אישור תכנית המחקר ובהתאם למערכת השעות הנתונה, יעסקו המשתתפים, כל אחד בקבוצתו, בחקירה, לימוד, כתיבה, ניתוח ודיון בנושא/בעיה שבאחריותם.
14. המדריך האחראי יקיים מפגשים וישיבות עתיות לבחינת התקדמות הקבוצה אל מול תכנית המחקר שאושרה.
15. לקראת פסח תגיש כל קבוצה דו"ח התקדמות על תהליך הכתיבה.
16. עם סיומו יוגש הפרויקט בהתאם לכללי הכתיבה האקדמית, ויכלול: שער, תוכן עניינים, תקציר, מבוא, רקע - סקירת ספרות מחקרית, פרקים לפי נושאים, פרק דיון, מסקנות והמלצות, רשימה ביבליוגרפית, ונספחים – ככל שידרשו.
17. העבודה תהיה בהיקף של 75-80 עמודים (לקבוצה של שלושה משתתפים) בפונט david גודל 12, רווח 1.5.
18. טיוטה ראשונה של הפרויקט תוגש למנחה האקדמי ולמדריך האחראי עד ליום ה- 31 במאי 2020 בשלושה עותקים מודפסים (על שני צדדים) ובקובץ דיגיטלי.
19. המנחה האקדמי יבדוק את העבודה, יעביר הערכה כתובה קצרה וציון מוצע עד ה 1 ביולי 2020 על מנת לאפשר תיקונים ושיפורים. ציון מינימלי המזכה בהכרה אקדמית ומב"לית הינו 70 לפחות.
20. משקל העבודה יהיה 20% מהציון הסופי של המשתתף.

**בברכה,**

**מירב צפרי-אודיז**

**מד"רית מב"ל**